Príloha č. 1

	

Akčný plán SR
na posilnenie národných kapacít účtovníctva, finančného výkazníctva a audítorstva

Slovenská republika za osobnej účasti zástupcov Svetovej banky v Tatranskej Lomnici v dňoch 17.04.- 20.04.2001 prijala tento národný akčný plán (NAP).

V priebehu hodnotenia pilotného projektu SB sa podrobne zhodnotilo :
-	účtovné a audítorské prostredie SR, 
-	rozdiely národných a medzinárodných účtovných štandardov,
-	aktuálnu účtovnú prax,
-	aktuálnu audítorskú prax.

Zhodnotenie sa uskutočnilo pod gesciou NRK s  využitím skúseností slovenských a medzinárodných audítorských spoločností, MF SR, Ekonomickej univerzity v Bratislave, NBS, Asociácie poisťovní, Asociácie bánk, Slovenskej asociácie podnikových finančníkov, Burzy cenných papierov, Úradu pre finančný trh a názorov významných  zahraničných investorov v SR.
 
Z analýzy účtovného a audítorského prostredia ako aj rozdielov národných a medzinárodných štandardov a aktuálnej praxe vyplynulo, že v nasledujúcom období je potrebné najmä :

-	vytvoriť efektívny právny a regulačný rámec pre verejný a súkromný sektor a zabezpečiť vynútiteľnosť jeho dodržiavania v rámci nevyhnutného a efektívneho dozoru nad bankami, poisťovňami, kapitálovým trhom a pod. vrátane funkčného donucovacieho mechanizmu v súlade s doporučeniami Európskej únie, pri využití princípov  IOSCO, bazilejského výboru, Medzinárodnej asociácie dozoru nad poisťovňami (IAIS) a pod.,

-	zvýšiť úroveň národných  audítorských štandardov pri využití medzinárodných audítorských štandardov (ISA) a  vynútiteľnosti ich dodržiavania v rovine legislatívnej a v praxi,

-	posilniť účtovnú a audítorskú profesiu prostredníctvom zvyšovania kvality vzdelávania a tréningovými aktivitámi  postavenými na princípoch UNCTADu,

-	zlepšiť úroveň praktík riadenia korporácií (podnikov) pri využití medzinárodných princípov OECD a vynutiteľnosti ich  dodržiavania.

-	zabezpečiť efektívny systém kontroly kvality, nezávislosti a etiky audítorskej činnosti s využitím odporučení v metodikách Medzinárodnej federácie fóra účtovníkov (IFAC) a direktívami Európskej Únie,

-	zabezpečovať pravidelnú aktualizáciu prekladov IAS a ISA,

-	vytvoriť vynucovacie mechanizmy a prísne pravidlá pre uplatňovanie kontrolných mechanizmov najmä v dozorujúcich úradoch kapitálového trhu, poisťovní a bankového dohľadu  NBS a pod.

Z tohto porovnania vyplýva, že NRK pri realizácii národného akčného plánu musí ísť cestou plného použitia pre konsolidovanú účtovnú závierku pre kótované spoločnosti a ostatné finančné inštitúcie a zosúladenia národných štandardov s IAS, zlepšenia audítorských noriem, zdokonaľovaním etických noriem, ako aj procesmi podpory vysokej kvality profesionality vrátane vzdelávania a tréningového procesu. Hlavným ovplyvňovateľom zmien v oblasti prispôsobovania noriem ako aj v oblasti vzdelávania a tréningového procesu je  SKAu. Ťažisko  úprav a organizačného zabezpečenia bude spočívať v cieľoch a úlohách, ktoré bude gestorovať NRK za úzkej spolupráce s MF SR a SKAu ako aj  Ekonomickou univerzitou v Bratislave, NBS, Asociáciou poisťovní, Asociáciou bánk, Slovenskou asociáciou podnikových finančníkov, Burzou cenných papierov, Úradom pre finančný trh a ďalších inštitúcií.
	
Návrhy legislatívnych zmien v národných štandardoch  predpokladajú úzku súčinnosť SKAu s MF SR, Ministerstvom spravodlivosti  ďalšími príslušnými ministerstvami.  Z toho vyplýva, že pripomienkovacím miestom pri zmene legislatívnych noriem v tejto oblasti by sa nutne mala stať NRK a SKAu.

Z vykonaných analýz vyplynulo, že v priebehu rokov 2001 a 2002 je potrebné pripraviť návrh nového zákona o účtovníctve a nového zákona o audítorov.
V nadväznosti na požadované zmeny, kompetencie a vynutiteľnosť by  sa tieto  zmeny mali výrazným spôsobom dotknúť najmä týchto zákonov a s nimi súvisiacich iných  právnych  predpisov :
-	obchodný zákonník, 
-	zákon o konkurze a vyrovnaní,
-	zákon o kolektívnom investovaní.
-	zákon o cenných papieroch,
-	živnostenský zákon, 
-	zákon o daniach z príjmov 
-	a podobne.

Uvedené úlohy je treba v najbližšom období zabezpečiť najmä v týchto oblastiach :

A)	oblasť inštitucionálnych a legislatávnych zmien.
B)	oblasť posilnenia profesie jej  kompetencie  a odbornosti.
C)	oblasť vzdelávania a tréningových  procesov.
D)	oblasť monitorovania a vynucovacích mechanizmov.

A.)	oblasť inštitucionálnych a legislatávnych zmien.

a)	Od 1.1. 2003  paralelne používať národné účtovné štandardy a medzinárodné účtovné štandardy v spoločnostiach, ktorých akcie sú kotované na burze a v ostatných finančných inštitúciách.  S platnosťou od 1.1.2004 sa budú používať v uvedených spoločnostiach len IAS pre konsolidované účtovné závierky.

b)	Od 1.1. 2003 zabezpečiť úplnú aplikáciu ISA.

c)	Od 1.1.2003  prijať etické štandardy IFACu a doporučenia EÚ.

d)	V roku 2002 predložiť návrh zákona o účtovníctve plne kompatibilný s direktívami EÚ, 
e)	V roku 2002 predložiť návrh zákona o audítoroch plne kompatibilný s direktívami EÚ,

f)	Postupne zosúladiť k 1.1.2003 v oblasti finančných inštitúcií národné právne predpisy z medzinárodnými, napr.: bazelejský výbor, IOSCO, IAIS....

g)	V nadväznosti na prijatie uvedených zákonov zabezpečiť v oblasti riadenia korporácií aplikáciu medzinárodných princípov  OECD

B) oblasť posilnenia profesie jej  kompetencie  a odbornosti

a)	v zákone o audítoroch definovať  prípravu kvalifikovaných účtovníkov; za tým účelom vypracovať profil profesie účtovníka .

b)	zabezpečiť nový systém prípravy a skúšok asistentov audítorov

c)	vypracovať profil audítora a jeho ďalšej špecializácie pre jednotlivé oblasti (banky, poisťovne, nadácie, obce a pod.)

d)	zvýšiť profesionálnu úroveň profesných pracovníkov usmerňujúcich a overujúcich transparentnosť účtovníctva a finančného výkazníctva, čím sa vytvoria predpoklady pre  konštituovanie Najvyššieho účtovného dvora SR ( pre súkromný sektor).

C) oblasť vzdelávania a tréningových  procesov.

V roku 2001 a 2002 NRK v spolupráci s SKAU a EÚ v Bratislave bude ponúkať  vzdelávacie a tréningové aktivity na aplikáciu IAS tam. Kde bude potrebné  pre: 

a)	učiteľov účtovníctva všetkých katedier na fakultách, ktoré zabezpečujú túto výučbu účtovníctva na fakultách SR

b)	audítorov 

c)	učiteľov účtovníctva obchodných akadémií a stredných škôl, kde sa vyučuje účtovníctvo

d)	vybrané skupiny manažérov a vedúcich pracovníkov štátnej správy vrátane členov parlamentu pôsobiacich v ekonomických výboroch. 

V rámci vzdelávacích aktivít každoročne aktualizovať preklady IAS a ISA a zabezpečiť k nim príslušnú študijnú literatúru. V roku  2001 v spolupráci s expertmi SB pripraviť základné študijné pomôcky a odbornú literatúru, ktoré sa budú používať vo vzdelávacom a tréningovom procese.

D.)	 oblasť monitorovania a vynucovacích mechanizmov.

a)	Skvalitniť proces monitorovania predkladaných finančných výkazov so zastúpením profesie audítora (prostredníctvom SKAU) a príslušných regulačných orgánov, napr. NBS, BCPB, ÚFT a pod.

b)	Pripraviť návrh systému vynutiteľnosti dodržiavania predpisov v oblasti transparentného účtovníctva a finančného výkazníctva s príslušným kontrolným a sankčným mechanizmom

Príslušné úlohy NAP budú rozpracované do konkrétnych vecných a časových harmonogramov.

V Tatranskej Lomnici. 20. 4. 2001

                                                                                    Ivan Bošela v.r.
					Za NRK :  ............................................................                                                                                                                             
                                                                      podpredseda NRK a prezident SKAU